Blaze7451/Wiki-th-20250601 huggingface dataset:
วิกิพีเดียภาษาอาร์มีเนีย

วิกิพีเดียภาษาอาร์มีเนีย (Վիքիպեդիա Ուիքիփետիա หรือ Վիքիպեդիա Ազատ Հանրագիտարան) เป็นสารานุกรมวิกิพีเดียที่จัดทำขึ้นในภาษาอาร์มีเนีย เริ่มสร้างในเดือนกุมภาพันธ์ ค.ศ. 2003 ภายใต้ชื่อ Հայերեն Վիքիփեդիա ก่อนเปลี่ยนชื่อเป็น Հայերեն Վիքիպեդիա ในวันที่ 5 เมษายน ค.ศ. 2012 

**สถิติ**
ปัจจุบันมี N บทความ และมีผู้ใช้ลงทะเบียน N บัญชี ซึ่งรวมผู้ดูแลระบบ hy บัญชี
ณ วันที่ 29 กรกฎาคม ค.ศ. 2023 วิกิพีเดียภาษาอาร์มีเนียมีบทความครบ 300,000 บทความ


**วิกิพีเดียภาษาอาร์มีเนียตะวันตก**
ในเดือนมกราคม ค.ศ. 2018 มีการเปิดตัวอินคูเบเตอร์ภาษาอาร์มีเนียตะวันตกที่ incubator.wikipedia.org/wiki/Wp/hyw ต่อมาในเดือนเมษายน ค.ศ. 2019 จึงเปิดตัววิกิพีเดียภาษาอาร์มีเนียตะวันตกที่  hyw.wikipedia.org ภายใต้ชื่อ Ուիքիփետիա แทน Վիքիպեդիա ของภาษาอาร์มีเนียตะวันออกที่ใช้ในวิกิพีเดียภาษาอาร์มีเนีย เนื่องจากระบบทับศัพท์ที่ต่างกัน

**ประวัติ**

**การเปลี่ยนชื่อ**
ตอนแรกวิกิพีเดียภาษาอาร์มีเนียมีชื่อว่า Վիքիփեդիա (Vikʻipʻedia) แต่ใน ค.ศ. 2012 มีการเปลี่ยนชื่อเป็น Վիքիպեդիա (Vikʻipedia) อักษร պ (pē) ถูกแทนที่ด้วยอักษร փ (pʻiwr) เพื่อสะท้อนการออกเสียงไม่พ่นลมในภาษาย่อยอาร์มีเนียตะวันออกที่เป็นรูปทางการของภาษาที่ใช้ในประเทศอาร์มีเนีย อย่างไรก็ตาม รูปสะกดคำที่แก้ไขไม่สอดคล้องกับการทับศัพท์ภาษาอาร์มีเนียตะวันตก การหารือและตัดสินใจทำการเปลี่ยนแปลงนั้นทำในสองระยะ และการเปลี่ยนแปลงมีผลในวันที่ 5 เมษายน ค.ศ. 2012

**"หนึ่งอาร์มีเนีย หนึ่งบทความ"**

**ภาพ**

**อ้างอิง**

**แหล่งข้อมูลอื่น**
 วิกิพีเดียภาษาอาร์มีเนีย (ในภาษาอาร์มีเนีย)
*วิกิพีเดียภาษาอาร์มีเนียตะวันตก (ในภาษาอาร์มีเนียตะวันตก)
อาร์มีเนีย
ประเทศไทยในซีเกมส์ 2011

ประเทศไทย ได้เข้าร่วมการแข่งขันกีฬาซีเกมส์ 2011 ณ เมืองปาเล็มบัง จังหวัดสุมาตราใต้ และจาการ์ตา  ประเทศอินโดนีเซีย ในระหว่างวันที่ 11-22 พฤศจิกายน พ.ศ. 2554 (ค.ศ. 2011)

**ตารางสรุปเหรียญ**

**อ้างอิง**
หมวดหมู่:ชาติในซีเกมส์ 2011
ปาเอยา

ปาเอยาทะเล
ปาเอยา (paella) หรือ ปาเอ็ลยาดาร์ร็อส (paella d'arròs) เป็นชื่อเรียกอาหารประจำชาติอย่างหนึ่งของประเทศสเปน มีส่วนประกอบหลักที่สำคัญคือข้าวซึ่งนำไปหุง (มิใช่ผัด) กับเนื้อสัตว์และเครื่องเทศด้วยน้ำสต็อกในกระทะแบนใหญ่ ต้นกำเนิดของปาเอยานั้นมาจากแคว้นบาเลนเซียซึ่งเป็นแหล่งผลิตข้าวอันดับต้น ๆ ของประเทศสเปน อาหารจานนี้เป็นสิ่งที่สะท้อนถึงความเรียบง่ายทางขนบธรรมเนียมและประวัติศาสตร์ของแคว้นบาเลนเซียได้เป็นอย่างดี
ความมีชื่อเสียงและแพร่หลายของปาเอยานั้นมาจากการที่สามารถดัดแปลงใช้วัตถุดิบที่หาได้ตามแต่ละท้องถิ่นสร้างปาเอยาที่มีลักษณะเฉพาะของแต่ละแคว้นขึ้นมาได้โดยง่าย ยกตัวอย่างเช่น แคว้นกาลิเซียซึ่งมีที่ตั้งอยู่ติดกับทะเล สามารถใช้อาหารทะเล เช่น กุ้ง หอย ปลา หรือปลาหมึก เป็นส่วนประกอบหลักทำปาเอยาทะเล ในขณะที่บางแคว้นที่อยู่ตอนในของประเทศ เช่น แคว้นกัสติยาและเลออน สามารถใช้เนื้อหมูหรือเนื้อไก่ซึ่งสามารถหาได้ง่ายกว่ามาใช้เป็นส่วนประกอบหลัก
ในยุคแรกปาเอยายังไม่เป็นที่แพร่หลายในประเทศสเปนมากนัก เมนูนี้มีไว้สำหรับเป็นอาหารกลางวันเพื่อเลี้ยงชนชั้นแรงงานเช่น ชาวนา กรรมกร เป็นต้น โดยชาวนาแถบชนบทได้ช่วยกันนำข้าวจากไร่นาของตนเองมาประกอบอาหารทานกันในครอบครัว และมีการนำผักต่าง ๆ เช่นมะเขือเทศ หอมใหญ่ พริก กระเทียม มาปรุงให้เข้ากับเนื้อสัตว์ที่ตนเองหามาได้ เช่น กระต่ายป่า ไก่ เป็ด หมู เป็นต้น โดยยังไม่ได้มีการนำอาหารทะเลมาเป็นส่วนประกอบแต่อย่างใด  

**ปาเอยาสูตรต้นตำรับ**
ในแคว้นบาเลนเซีย พื้นที่ที่เชื่อกันว่าเป็นแหล่งกำเนิดของอาหารจานนี้คือบริเวณทะเลสาบอัลบูเฟรา (Albufera) ทะเลสาบที่มีขนาดใหญ่ที่สุดของประเทศสเปน มีที่ตั้งอยู่ทางตะวันออกเฉียงใต้ของเมืองบาเลนเซีย นอกจากนี้ลักษณะทางภูมิศาสตร์ก็เอื้ออำนวยต่อการใช้วัตถุดิบอื่น ๆ ในการทำปาเอยาเช่นดียวกัน สำหรับปาเอยาสูตรต้นตำรับนั้น ในหนังสือของดิโอนิซิโอ เปเรซ (Dionisio Pérez) นักเขียนและนักหนังสือพิมพ์ผู้ที่มีความเชี่ยวชาญด้านอาหารสเปน กล่าวว่า วัตถุดิบที่รวมอยู่ด้วยได้แก่ ปลาไหล หอยทาก และถั่วเขียว อุปกรณ์ที่ใช้คือ หม้อก้นโค้งที่มีฝาปิดได้และใช้ความร้อนจากไฟที่เกิดจากการก่อฟืน

**ประเพณี**
ในสมัยแรก ๆ นั้นปาเอยาเป็นเพียงอาหารที่ใช้เรียกผู้คนเข้ามาร่วมเฉลิมฉลองในเทศกาลต่าง ๆ อย่างไรก็ตาม ทุกวันนี้ได้มีการจัดงานเทศกาลการเฉลิมฉลองสำหรับปาเอยาโดยเฉพาะ หนึ่งในงานที่มีชื่อเสียงมากจัดขึ้นเมื่อ ค.ศ. 1961 ซึ่งมีการแข่งขันทำปาเอยานานาชาติในเมืองซูแอกา (Sueca) แคว้นบาเลนเซีย จากงานนี้ได้ก่อให้เกิดธรรมเนียมปฏิบัติที่พบเห็นได้ทั่วไปตามเทศกาลต่าง ๆ ในแต่ละเมืองของแคว้นบาเลนเซียในปัจจุบัน โดยจะมีการใช้กระทะขนาดใหญ่และก่อไฟจากฟืนเพื่อทำ "ปาเอยายักษ์" แจกให้กับผู้ที่มาร่วมงานโดยไม่เสียค่าใช้จ่ายใด ๆ การทำปาเอยาในลักษณะนี้มีชื่อเรียกเหมือนกันในทุกเมืองว่า "ปาเอยาริมทาง" (paelles al carrer)

**ที่มาของชื่อ**
เป็นคำในภาษาบาเลนเซียที่แปลว่า "กระทะ" โดยหมายรวมถึงกระทะทุกประเภท อาหารชนิดนี้ได้รับการตั้งชื่อตามคำว่ากระทะซึ่งเป็นอุปกรณ์หลักที่ใช้ในการประกอบอาหาร ในหลายภูมิภาคของประเทศสเปน (นอกเหนือจากแคว้นบาเลนเซีย) นิยมใช้ทั้งคำว่า paella และ paellera เพื่อสื่อความหมายถึงกระทะ ส่วนในทวีปอเมริกาใต้ คำว่า paella ยังสื่อความหมายถึงเครื่องครัวหลากหลายประเภทที่ใช้ในการประกอบอาหาร
คำว่า paella ในภาษาบาเลนเซียและภาษาสเปนนั้นแผลงมาจากคำว่า patella ในภาษาละติน และมีผู้ตั้งข้อสังเกตว่าคล้ายกับคำว่า poêle ในภาษาฝรั่งเศส, padella ในภาษาอิตาลี และ padilla ในภาษาสเปนเก่า ซึ่งทั้งสามคำสื่อความหมายถึงอุปกรณ์เครื่องครัว

**อ้างอิง**
หมวดหมู่:อาหารสเปน
หมวดหมู่:อาหารจากข้าว
หมวดหมู่:อาหารประจำชาติ
หมวดหมู่:แคว้นบาเลนเซีย
เล็บเหยี่ยว

เล็บเหยี่ยว (Jackal Jujube, Small-fruited Jujube หรือ Wild Jujube) เป็นพืชดอกในวงศ์พุทราที่มีการกระจายพันธุ์ในเขตร้อนและกึ่งเขตร้อนของเอเชียและออสเตรเลีย มีชื่อพื้นเมืองอื่นอีก ได้แก่ หนามเล็บเหยี่ยว เล็ดเหยี่ยว หมากหนาม พุทราขอ ตาฉู่แม ไลชูมี มะตันขอ แสงคำ เล็บแมว

**ลักษณะ**
เล็บเหยี่ยวเป็นไม้พุ่มสูง 0.5-2 เมตร ลำต้นมีหนามโค้งลง ใบเดี่ยว ออกสลับ รูปไข่หรือรูปขอบขนาน ขอบใบหยักซี่ฟัน ปลายใบแหลม ยาว 1-4 เซนติเมตร กว้าง 0.8-3 เซนติเมตร ผิวใบมีขนประปราย ผิวใบด้านล่างมีขนหนาแน่นบริเวณเส้นใบ ดอกช่อแบบช่อกระจุก ออกตามซอกใบ กลีบเลี้ยงเชื่อมกันที่ฐานเป็นจานฐานดอก ปลายแยกเป็น 5 แฉก แต่ละแฉกรูปสามเหลี่ยม ยาว 1-1.5 มิลลิเมตร กว้าง 0.8-1 มิลลิเมตร ผิวด้านนอกมีขน กลีบดอก รูปช้อน ยาว 0.8-1 มิลลิเมตร กว้าง 0.2-0.5 มิลลิเมตร สีเขียวอ่อน ออกสลับกับกลีบเลี้ยง เกสรเพศผู้ มี 5 อัน ก้านชูเกสรแบน ยาว 0.5-0.8 มิลลิเมตร เกสรเพศเมีย รังไข่เหนือวงกลีบ รูปค่อนข้างกลม ยาว 0.3-0.8 มิลลิเมตร สีเขียว ไม่มีก้านชูเกสร ยอดเกสรกลมมี 2 พู สีม่วง ผลแบบผลเมล็ดเดี่ยวแข็ง รูปกลมเส้นผ่านศูนย์กลาง 2-5 มิลลิเมตร ผลอ่อนสีเขียว ผลแก่สีม่วงเข้ม-ดำ 

**การใช้ประโยชน์**
ผลใช้รับประทานเป็นผลไม้เปลือกลำต้นมีแทนนิน 12% ใช้ฟอกย้อมหนังในอินเดีย รากใช้แก้อาการเป็นกรดในกระเพาะอาหาร ในอินเดียนิยมปลูกเป็นรั้ว


**การกระจายพันธุ์และถิ่นอาศัย**
มีการกระจายพันธุ์จากอนุทวีปอินเดียไปทางใต้ของประเทศจีนและเอเชียตะวันออกเฉียงใต้ ถึงทางเหนือของประเทศออสเตรเลีย พบในป่าเต็งรังและป่าคืนสภาพ

**ดูเพิ่ม**
 เล็บครุฑ (พรรณไม้)

**อ้างอิง**
 url=http://www.banglajol.info/index.php/BJPT/article/viewFile/917/983 - url=http://nopr.niscair.res.in/bitstream/123456789/7165/1/IJTK%209%281%29%20114-115.pdf - doi=10.1016/j.tet.2004.11.053 - url-status=dead - url-status=dead - url-status=dead 
หมวดหมู่:วงศ์พุทรา
หมวดหมู่:พืชที่พบในประเทศไทย
หมวดหมู่:ผลไม้
ข้าหลวงหลังลาย

ข้าหลวงหลังลาย เป็นเฟิร์นชนิดหนึ่งในวงศ์ Aspleniaceae พบในเขตร้อนของเอเชียตะวันออกเฉียงใต้ ตอนใต้ของออสเตรเลีย รัฐฮาวาย โพลีนีเซีย เกาะคริสต์มาส ประเทศอินเดีย และทางตะวันออกของทวีปแอฟริกา

**ลักษณะ**
ข้าหลวงหลังลายเป็นเฟินอากาศ อิงอาศัยต้นไม้หรือหินผา ใบใหญ่และยาวรูปขอบขนานคล้ายใบกล้วย ยาว 50-150 ซม. กว้าง 10-20 ซม. ปลายใบแหลมคล้ายใบหอก หนาและแข็งเป็นมันเส้นใบแก่จะเป็นสีดำ การเรียงตัวของใบจะเวียนรอบลำต้น ทำให้ดูคล้ายตะกร้า กลุ่มของอับสปอร์ออกเป็นลายยาวขวางกับใบ เมื่อแก่เป็นสีน้ำตาลดำ
การเรียงตัวของสปอร์ด้านหลังใบของข้าหลวงหลังลาย

**อ้างอิง**
  LORENZI, H.; SOUZA, M.S. (2001) Plantas Ornamentais no Brasil: arbustivas, herbáceas e trepadeiras.  Plantarum ISBN 85-86714-12-7

**แหล่งข้อมูลอื่น**
  Asplenium section - Flora Malesiana Symposium Abstracts
หมวดหมู่:เฟิน
ฮามูระ

ฮามูระ (Hamura-shi) เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 9.91 ตารางกิโลเมตร ในปี พ.ศ. 2553 มีจำนวนประชากร 57,145 คน

**แหล่งข้อมูลอื่น**
  เว็บไซต์ทางการ
หมวดหมู่:นครในโตเกียว
อากิรูโนะ

อากิรูโนะ (Akiruno-shi) เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 73.34 ตารางกิโลเมตร ในปี พ.ศ. 2553 มีจำนวนประชากร 80,621 คน

**แหล่งข้อมูลอื่น**
  เว็บไซต์ทางการ
หมวดหมู่:นครในโตเกียว
วันเบาหวานโลก

โลโก้ของวันเบาหวานโลก
วันเบาหวานโลก เป็นการรณรงค์หลักสร้างความตื่นรู้ในระดับโลกถึงโรคเบาหวาน และจัดขึ้นทุกวันที่ 14 พฤศจิกายนของทุกปี ริเริ่มขึ้นครั้งแรกใน พ.ศ. 2534 โดยสหพันธ์โรคเบาหวานนานาชาติ และองค์การอนามัยโลก เพื่อสนองต่อการเพิ่มขึ้นอย่างน่าตกใจของเบาหวานทั่วโลก วันเบาหวานโลกเป็นการรณรงค์ซึ่งเน้นธีมใหม่ที่เลือกโดยสหพันธ์โรคเบาหวานนานาชาติทุกปีเพื่อชี้ให้เห็นปัญหาที่เผชิญชุมชนผู้ป่วยเบาหวานโลก การรณรงค์นั้นมีขึ้นตลอดทั้งปี แต่วันนี้พิเศษตรงที่เป็นวันเกิดของเฟรเดอริก แบนติง ผู้ร่วมกับชาร์ลส์ เบสต์ เป็นคนแรกที่เข้าใจแนวคิดซึ่งนำไปสู่การค้นพบอินซูลินใน พ.ศ. 2465

แต่ละปี วันเบาหวานโลกมุ่งไปที่ธีมเกี่ยวกับโรคเบาหวาน หัวเรื่องที่ครอบคลุมนั้น รวมไปถึง เบาหวานกับสิทธิมนุษยชน เบาหวานกับวิถีชีวิต เบาหวานกับความอ้วน เบาหวานในผู้ด้อยโอกาสและกลุ่มเสี่ยง เบาหวานในเด็กและวัยรุ่น และพูดคุยเกี่ยวกับโรคเบาหวาน
สำหรับ พ.ศ. 2552-2556 ธีม คือ การศึกษาและป้องกันเบาหวาน

**อ้างอิง**
หมวดหมู่:เบาหวาน
หมวดหมู่:วันตระหนักด้านสุขภาพ
หมวดหมู่:วันสำคัญในเดือนพฤศจิกายน
เนลลี บลาย

เนลลี บลาย (Nellie Bly, 5 พฤษภาคม ค.ศ. 1864 - 27 มกราคม ค.ศ. 1922) เป็นนามปากกาของนักหนังสือพิมพ์สตรีชาวอเมริกันรุ่นบุกเบิก เอลิซาเบธ เจน คอคแครน (Elizabeth Jane Cochran) เธอมีชื่อเสียงจากการเดินทางรอบโลกทำลายสถิติเลียนแบบหนังสือ 80 วันรอบโลก ประพันธ์โดย ฌูล แวร์น นอกจากนี้ เธอยังเป็นนักเขียน นักอุตสาหกรรม และผู้ทำงานการกุศลด้วย

**เดินทางรอบโลก**
ใน ค.ศ. 1888 บลายเสนอแก่บรรณาธิการของเธอที่นิวยอร์กเวิลด์ ว่า เธอจะเดินทางรอบโลก โดยพยายามทำให้นวนิยาย 80 วันรอบโลก เป็นจริงครั้งแรก หนึ่งปีให้หลัง เมื่อเวลา 9.40 น. ของวันที่ 14 พฤศจิกายน ค.ศ. 1889 และด้วยการแจ้งล่วงหน้าสองวัน เธอขึ้นเรือกลไฟ ออกัสตา วิกตอเรีย ของฮัมบวร์คอเมริกาไลน์ และเริ่มการเดินทางยาว 24,899 ไมล์ของเธอ
สิ่งที่เธอนำติดตัวไปด้วยนั้นมีชุดกระโปรงที่เธอสวมอยู่ เสื้อคลุมใหญ่ทนทาน ชุดชั้นในหลายชิ้น และกระเป๋าเดินทางใบเล็กที่มีเครื่องแป้งของสำคัญของเธอ เธอนำเงินส่วนใหญ่ของเธอ (เป็นธนบัตรธนาคารอังกฤษและทองคำมูลค่ารวม 200 ปอนด์ และเงินตราอเมริกาบ้าง) ในกระเป๋าที่ผูกไว้รอบคอของเธอ

หนังสือพิมพ์นิวยอร์ก คอสโมโพลิแทน สนับสนุนผู้สื่อข่าวของตน เอลิซาเบธ บิสแลนด์ ให้เอาชนะเวลาของทั้งฟิเลียส ฟอกก์ และบลาย บิสแลนด์จะเดินทางไปยังทิศตรงข้ามรอบโลก
ระหว่างที่เธอเดินทางไปทั่วโลกนั้น บลายเดินทางผ่านอังกฤษ, ฝรั่งเศส, บรินดิซิ, คลองสุเอซ, โคลัมโบ (ซีลอน), และนิคมช่องแคบปีนังและสิงคโปร์, ฮ่องกง และญี่ปุ่น การพัฒนาเครือข่ายเคเบิลใต้ทะเลที่มีประสิทธิภาพและโทรเลขไฟฟ้าทำให้บลายสามารถส่งรายงานความคืบหน้าสั้น ๆ ได้ แม้การส่งทางไกลยังต้องผ่านการไปรษณีย์ตามปกติ และดังนั้น มักล่าช้าไปหลายสัปดาห์
บลายเดินทางโดยใช้เรือกลไฟและระบบทางรถไฟที่มีอยู่แล้ว ซึ่งทำให้เกิดการถอยหลังเป็นบางครั้ง โดยเฉพาะอย่างยิ่งในการแข่งขันช่วงเอเชียของเธอ  ระหว่างการแวะพักเหล่านี้ เธอได้แวะนิคมโรคเรื้อนในจีน และซื้อลิงตัวหนึ่งในสิงคโปร์
ด้วยสภาพอากาศที่เลวร้ายในระหว่างการข้ามมหาสมุทรแปซิฟิก เธอจึงเดินทางถึงซานฟรานซิสโกด้วยเรือโดยสารโอเชียนิกของไวต์สตาร์ เมื่อวันที่ 21 มกราคม ค.ศ. 1890 สองวันหลังกำหนด อย่างไรก็ดี พูลิตเซอร์ที่เวิลด์เป็นเจ้าของ เช่ารถไฟเอกชนเพื่อนำเธอกลับบ้าน และเธอกลับมายังนิวเจอร์ซีย์ เมื่อวันที่ 25 มกราคม ค.ศ. 1890 เวลา 15.51 น.
เธอใช้เวลาเดินทางทั้งสิ้น 72 วัน 6 ชั่วโมง 11 นาที 14 วินาที เธอเดินทางรอบโลกโดยแทบไม่มีเพื่อนร่วมทางเลย ขณะนั้น บิสแลนด์ยังกำลังเดินทางรอบโลก เช่นเดียวกับบลาย เธอพลาดการเชื่อมโยงและจำต้องขึ้นเรือเก่าแล่นช้าแทนที่เรือเร็ว การเดินทางของบลาย ขณะนั้น เป็นสถิติโลก แม้อีกไม่กี่เดือนให้หลังสถิตินี้จะถูกทำลายโดยจอร์จ แฟรนซิส เทรน ผู้เดินทางรอบโลกได้ในเวลา 67 วัน ใน ค.ศ. 1913 อังเดร แจเกอร์ ชมิดท์, เฮนรี เฟรเดอริก และ จอห์น เฮนรี เมียร์ส ได้ทำลายสถิติต่อมา โดยคนหลังสุดเดินทางรอบโลกโดยใช้เวลาน้อยกว่า 36 วัน

**อ้างอิง**

**แหล่งข้อมูลอื่น**
 Nellie Bly's Book: Around the World in Seventy-Two Days
1922
หมวดหมู่:บุคคลที่เกิดในปี พ.ศ. 2407
หมวดหมู่:นักข่าวชาวอเมริกัน
หมวดหมู่:บุคคลจากรัฐเพนซิลเวเนีย
หมวดหมู่:บุคคลจากนครนิวยอร์ก
ผู้แทนราษฎรชั่วคราว

สภาผู้แทนราษฎรไทย (ผู้แทนราษฎรชั่วคราว พ.ศ. 2475) หรือ ผู้แทนราษฎรชั่วคราว (28 มิถุนายน พ.ศ. 2475 – 6 ธันวาคม พ.ศ. 2476)

**ที่มา**
ภายหลังการเปลี่ยนแปลงการปกครอง ได้มีการประกาศใช้พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 โดยตามความในมาตรา 10 ได้บัญญัติให้คณะผู้รักษาพระนครฝ่ายทหารจัดตั้งผู้แทนราษฎรชั่วคราวเป็นจำนวน 70 นาย เป็นสมาชิกในสภาจนกว่าสมาชิกในสมัยที่ 2 จะเข้ารับตำแหน่ง นับว่าประเทศสยามมีผู้แทนราษฎรเกิดขึ้นเป็นครั้งแรก

**การเปิดประชุมสภา**
เมื่อวันอังคารที่ 28 มิถุนายน พ.ศ. 2475 เวลา 14.00 นาฬิกา การประชุมได้เริ่มขึ้น ณ ห้องโถงชั้นบนพระที่นั่งอนันตสมาคม มีการจัดโต๊ะเก้าอี้เป็นรูปครึ่งวงกลม ตั้งอยู่ในระดับเดียวกันเป็นการชั่วคราว เนื่องจากยังไม่มีข้อบังคับการประชุมสภาผู้แทนราษฎร จึงได้นำเอาข้อบังคับการประชุมของสภากรรมการองคมนตรีเฉพาะที่ไม่ขัดกับธรรมนูญมาใช้ไปพลางก่อน
ผู้แทนราษฎรที่ได้รับแต่งตั้งชุดแรก จำนวน 70 คน ได้กล่าวคำปฏิญาณตนต่อที่ประชุมมีความว่า 
ต่อมาเจ้าพระยามหิธร เสนาบดีกระทรวงมุรธาธร ได้เชิญพระกระแสรับสั่งของพระบาทสมเด็จพระปกเกล้าเจ้าอยู่หัวมาเปิดประชุมว่า
โดยที่ประชุมน้อมรับพระกระแสนี้ใส่เกล้าฯ
ภายหลังพระยาพหลพลพยุหเสนา หัวหน้าคณะราษฎรและผู้รักษาพระนครฝ่ายทหาร ได้กล่าวต่อที่ประชุมว่า บัดนี้ธรรมนูญและสภาผู้แทนราษฎรได้ตั้งขึ้นสำเร็จแล้ว ข้าพเจ้าขอมอบงานการปกครองแผ่นดินที่ได้ยึดไว้ให้แก่สภาต่อไปแต่บัดนี้

**สมาชิก**

ผู้แทนราษฎรชั่วคราวชุดแรก จำนวน 70 คน ซึ่งได้รับการแต่งตั้งจากคณะผู้รักษาพระนครฝ่ายทหาร มีรายนามต่อไปนี้- เนื่องจากพระยาวิชิตชลธี ได้แจ้งว่าป่วย จึงไม่สามารถรับตำแหน่งได้ ที่ประชุมจึงมีมติให้พระยาพหลพลพยุหเสนา รับตำแหน่งผู้แทนราษฎรแทน

**ดูเพิ่ม**
 คณะกรรมการราษฎร

**อ้างอิง**

**แหล่งข้อมูล**
การประชุมสภาผู้แทนราษฎรครั้งแรกในประเทศสยาม date=2010-10-23
ไฮเม ริโอส

ไฮเม ริโอส (Jaime Rios) เกิดวันที่ 14 สิงหาคม พ.ศ. 2496 เป็นนักมวยสากลชาวปานามา สถิติการชก 25 ครั้ง ชนะ 20 (น็อก 10) เสมอ 1 แพ้ 4

**ประวัติ**
ริโอสเริ่มชกมวยสากลอาชีพเมื่อ พ.ศ. 2516 และมีโอกาสได้ชิงแชมป์โลกรุ่นไลท์ฟลายเวท WBA ที่เพิ่งสถาปนาขึ้นมาใหม่ เมื่อ 23 สิงหาคม พ.ศ. 2518 ชนะคะแนน ริโกเบร์โต มาร์กาโน นักมวยสากลชาวเวเนซุเอลา กลายเป็นแชมป์โลกรุ่นนี้ของสมาคมมวยโลกคนแรก และเป็นแชมป์โลกในรุ่นไลท์ฟลายเวท 108 ปอนด์ คนที่สองของโลก รองจากฟรังโก ยูเลลา ชาวอิตาลีซึ่งเป็นแชมป์โลกรุ่นไลท์ฟลายเวทสภามวยโลก WBC ที่สถาปนาขึ้นมาก่อน
ริโอสป้องกันตำแหน่งได้เพียงครั้งเดียวก็เสียแชมป์ให้ ฆวน กุซมัน ต่อมาริโอสได้มีชิงแชมป์โลกคืนอีกสองครั้งกับโยโก กูชิเก็ง แต่ไม่สำเร็จ ริโอสจึงแขวนนวมไปเมื่อ พ.ศ. 2521

**เกียรติประวัติ**
 แชมป์โลกรุ่นไลท์ฟลายเวท WBA
** ชิง, 23 สิงหาคม 2518 ชนะคะแนน ริโกเบร์โต มาการ์โน ที่ ปานามา
** ป้องกันแชมป์ครั้งที่ 1, 3 มกราคม 2519 ชนะคะแนน คัตสึโนริ เทนเรียว
** เสียแชมป์ 2 กรกฎาคม 2519 แพ้คะแนน ฆวน กุซมัน- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลท์ฟลายเวท WBA เมื่อ 30 มกราคม 2520 แพ้คะแนน โยโก กูชิเก็ง​
** ชิงแชมป์โลกรุ่นไลท์ฟลายเวท WBA เมื่อ 7 พฤษภาคม 2521 แพ้ทีเคโอ​ โยโก กูชิเก็ง ยก 13

**อ้างอิง**
 ฅนเหล็ก. ไฮเม ริโอส แชมป์โลกรุ่นจิ๋วรายแรกของปานามา. นิตยสารมวยโลก. ปีที่ 29 ฉบับที่ 1411. 21 - 27 กันยายน 2554. หน้า 42-43
หมวดหมู่:นักมวยสากลชาวปานามา
หมวดหมู่:แชมป์โลก WBA
กล้าย

กล้าย หรือ กล้วยกล้าย (plantain) เป็นพืชโตชั่วฤดูในสกุลกล้วย ผลนิยมใช้ในการทำอาหาร ต่างจากกล้วยตรงความนุ่มและความหวาน มีความแตกต่างทางพฤกษศาสตร์อย่างเป็นทางการระหว่างกล้วยและกล้าย แม้ว่าจะได้รับการจัดอยู่ในพันธุ์ปลูกในชนิดเดียวกัน
กล้ายได้รับการตั้งชื่อวิทยาศาสตร์ว่า Musa acuminata, Musa balbisiana หรือลูกผสม Musa acuminata × balbisiana ขึ้นกับโครงสร้างทางพันธุกรรม มีชื่อวิทยาศาสตร์เดิม Musa paradisiaca ซึ่งไม่มีการใช้งานมานานแล้ว กล้ายส่วนมากเป็นลูกผสมพันธุ์ปลูกกลุ่ม AAB และ ABB
สมาชิกในสกุลกล้วยเป็นพืชพื้นเมืองในเขตร้อนแถบเอเชียตะวันออกเฉียงใต้และโอเชียเนีย ประกอบด้วย กลุ่มเกาะมลายู (ประเทศอินโดนีเซีย, มาเลเซีย, บรูไน และฟิลิปปินส์) และประเทศออสเตรเลียตอนเหนือ

**ลักษณะทางพฤกษศาสตร์**
ลักษณะจะคล้ายกับพืชในสกุลกล้วยทั่วไป แต่ผลกล้ายจะแข็งและมีน้ำตาลน้อยกว่ากล้วย กล้วยมักจะกินผลขณะที่กล้ายมักจะใช้ในการประกอบอาหาร โดยใช้ขณะที่ผลยังมีสีเขียวหรือยังห่าม (รสคล้ายแป้ง) หรือสุกงอม (รสหวาน) กล้ายให้พลังงานประมาณ 220 แคลอรี มีโพแทสเซียมและใยอาหารสูง

**อนุกรมวิธาน**
ระบบจัดจำแนกแบบเก่าได้แยกกล้ายออกเป็นสปีชีส์เนื่องจากมีการนำไปใช้ประกอบอาหารซึ่งไม่ถูกต้อง ปัจจุบันจัดเป็นสปีชีส์เดียวกันกับกล้วย กล้ายส่วนมากเป็นลูกผสมที่มีโครโมโซมหลายชุดและเป็นหมัน ระหว่าง Musa acuminata (จีโนม A) และ Musa balbisiana (จีโนม B) ปัจจุบัน กล้ายจัดอยู่ในกลุ่ม AAB หรือที่รู้จักกันในชื่อ 'กลุ่มกล้าย' และกลุ่ม ABB
กล้ายเคยมีชื่อวิทยาศาสตร์ (ชื่อพ้อง) ว่า:- Musa paradisiaca L.- Musa × paradisiaca L. cultigroup Plantain

**ดูเพิ่ม**
 กล้วย- พันธุ์กล้วย

**อ้างอิง**

**แหล่งข้อมูลอื่น**
  Plantain research at the International Institute of Tropical Agriculture (IITA)-  Botanical.com: Plantain Fruit-  Banana and plantain section of Bioversity International
กล้วย
วิเชียร นีลิกานนท์

วิเชียร  นีลิกานนท์ เป็นอดีตนักแสดง ข้าราชการกรมประชาสัมพันธ์ พิธีกรและผู้บรรยายกีฬาชกมวย พระเอกละครวิทยุ

**ประวัติ**
เกิดวันที่ 26 ธันวาคม พ.ศ. 2474 เริ่มเข้าเรียนที่โรงเรียนพร้อมวิทยามูล โรงเรียนดำเนินศึกษา สำเร็จชั้นมัธยมศึกษาปีที่ 6 จากโรงเรียนไทยประสาทวิทยา และเข้าศึกษาต่อโรงเรียนพณิชยการพระนคร จากนั้นเข้ารับราชการที่กรมไปรษณีย์โทรเลข แล้วย้ายมาสังกัดกรมประชาสัมพันธ์ ทำหน้าที่เป็นผู้สื่อข่าว เขียนข่าว และทำหน้าที่อ่านข่าวประเภทกีฬา วิเชียร รับราชการอยู่กรมประชาสัมพันธ์จนได้รับตำแหน่งหัวหน้าฝ่ายข่าวกีฬา กระทั่งเกษียณอายุราชการ
ระหว่างการศึกษาวิเชียร เคยรับบทแสดงเป็นพระเจ้าตาก ในงานศิลปหัตถกรรมนักเรียน และทดลองจัดละครวิทยุกับเพื่อน เข้าสู่วงการละครวิทยุกับคณะวรรณศิลป์และย้ายไปแสดงกับคณะวรรณศิลป์ในเวลาต่อมา เมื่อมีประสบการณ์ทางด้านละครวิทยุจึงจัดตั้งคณะละครวิทยุเป็นของตนเองชื่อ วิเชียรภิรมย์ กระจายเสียงทางสถานีวิทยุ 1 ปณ และเปลี่ยนชื่อเป็น คณะนีลิกานนท์ ในช่วงทำการแสดงละครวิทยุเคยร่วมแสดงกับ รัชนี จันทรังษี และ จีราภา ปัญจศิลป์
ในด้านพิธีกรกีฬาชกมวย วิเชียรเป็นผู้ที่อยู่ในอาชีพนี้มากว่า 40 ปี และมีชื่อเสียงโด่งดัง วิเชียรยังจัดแสดงละครวิทยุให้คณะนีลิกานนท์ซึ่งเป็นของตนเอง และทำหน้าที่เป็นผู้บรรยายและพิธีกรบนเวทีกีฬาชกมวยให้แก่สถานีโทรทัศน์สีกองทัพบกช่อง 7
วิเชียร เสียชีวิตเมื่อวันที่ 28 กุมภาพันธ์ พ.ศ. 2557 เวลา 16:15 น. ด้วยโรคชรา ในวัย 82 ปี

**ผลงาน**
 ละครวิทยุ- แสดงภาพยนตร์เรื่อง กาเหว่า งูผี (แสดงคู่กับ พันธุ์ทิพย์ วิภาตะพันธุ์)- พากย์เสียงในภาพยนตร์เรื่อง น้อยใจยา- พิธีกรกีฬาและผู้บรรยายชกมวยทางสถานีโทรทัศน์สีกองทัพบกช่อง 7 ในรายการมวยไทย 7 สี- ผู้ตัดสินกีฬาบาสเกตบอล

**รางวัลและเกียรติคุณ**
รางวัล ดาราทอง พระราชทานจากพระบาทสมเด็จพระปรมินทรมหาภูมิพลอดุลยเดชในปี พ.ศ. 2509
*รางวัลพระราชทาน เทพทอง ในปี พ.ศ. 2547
*รางวัล ผู้ใช้ภาษาไทยดีเด่น ปี พ.ศ. 2553

**อ้างอิง**
หมวดหมู่:นักจัดรายการวิทยุ
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:ผู้ได้รับเครื่องราชอิสริยาภรณ์ บ.ช.
หมวดหมู่:ผู้ได้รับเครื่องราชอิสริยาภรณ์ บ.ม.
หมวดหมู่:บุคคลในวงการมวยไทย
หมวดหมู่:ผู้พากย์กีฬาชาวไทย
หมวดหมู่:บุคคลจากกรุงเทพมหานคร
แมรีเดอะไนต์

แมรีเดอะไนต์ (Marry The Night) เป็นซิงเกิลเพลงที่ 5 โดยศิลปินและนักแต่งเพลงชาวอเมริกัน เลดีกากา จากสตูดิโออัลบั้ม บอร์นดิสเวย์ (2011) เขียนโดย เลดีกากา และ Fernando Garibay, และผลิตโดย Fernando Garibay ปล่อยทั่วโลกวันที่ 15 พฤศจิกายน 2011 เป็นซิงเกิลสุดท้ายในอัลบั้ม บอร์นดิสเวย์

**รายชื่อเพลง**
;Digital download
# "Marry the Night" - 4:25
*;Born This Way (Bonus Track Version)
# "Marry the Night" (Zedd Remix) - 4:21
*;Born This Way – The Remix
# "Marry the Night" (Totally Enormous Extinct Dinosaurs Remix)

**ชาร์ต**

**ชาร์ตประจำสัปดาห์**

**เวอร์ชันไคลี มิโนก**

**ชาร์ตสิ้นปี**

**การรับรอง**

**ประวัติการจำหน่าย**

**อ้างอิง**
หมวดหมู่:เพลงของเลดีกากา
หมวดหมู่:ซิงเกิลในปี พ.ศ. 2554
หมวดหมู่:ซิงเกิลอันดับ 1 ในบิลบอร์ดฮอตเพลงแดนซ์คลับ
ID

ID, I.D. หรือ id อาจหมายถึง- อิด อัตตา และอภิอัตตา (id, ego and super-ego) ที่เป็นองค์ประกอบของจิต ซึ่งนิยามไว้ในตัวแบบโครงสร้างของจิตโดยซิกมุนด์ ฟรอยด์

**อักษรย่อ**
 Id. ย่อมาจากภาษาละติน "idem" แปลว่า "เหมือนกัน" ใช้ในการอ้างอิงทางกฎหมายสำหรับแหล่งที่มาอ้างแล้วก่อนหน้านี้- การระบุ (identification)
** เอกสารประจำตัว (identity document) เอกสารใด ๆ ที่ใช้สำหรับพิสูจน์เอกลักษณ์ของบุคคล
** ด็อกแท็ก (dog tag) ป้ายชื่อห้อยคอของทหารและพลเรือน
** ตัวระบุ (identifier) ชื่อที่ระบุวัตถุโดยไม่ซ้ำกัน- พรรคประชาธิปัตย์อิสระ (Independent Democrats) พรรคการเมืองในประเทศแอฟริกาใต้- การออกแบบอุตสาหกรรม (industrial design)- การออกแบบสารสนเทศ (information design)- การออกแบบภายใน (interior design)- โรคติดเชื้อ (infectious disease)- ขนาดการติดเชื้อ (infectious dose)- การออกแบบการสอน (instructional design) การศึกษาเกี่ยวกับการสร้างเสริมประสบการณ์การสอนออนไลน์ให้ดีขึ้น- ความพิการทางสติปัญญา (intellectual disability)- Intelligent design, a modern form of the teleological argument for the existence of a god- ดอลลาร์ระหว่างประเทศ (international dollar) ชื่อสามัญสำหรับ "ดอลลาร์ Geary-Khamis" หน่วยสกุลเงินสมมติ

**รหัส**
 ID รหัสทางไปรษณีย์ของรัฐไอดาโฮ รัฐในภูมิภาคตะวันตกเฉียงเหนือของสหรัฐอเมริกา
** Id. รหัสทางไปรษณีย์เก่าของรัฐไอดาโฮ- ID รหัสประเทศ ISO 3166-1 alpha-2 ของประเทศอินโดนีเซีย
** .id โดเมนระดับบนสุดของประเทศอินโดนีเซีย
** id รหัสภาษา ISO 639 alpha-2 ของภาษาอินโดนีเซีย

**วิทยาการคอมพิวเตอร์**
 ตัวระบุ (identifier) ใช้บ่งชี้วัตถุหรือระเบียนที่ไม่ซ้ำกัน- ภาษาอิด (Id) ภาษาโปรแกรมเชิงหน้าที่แบบขนาน- ไอดี (iD) วิดีโอเกมยุค 80 โดยเมล เคราเชอร์- อิดซอฟต์แวร์ (Id Software) หนึ่งในผู้พัฒนาซอฟต์แวร์เกมคอมพิวเตอร์ เบื้องหลังเกมชุดเควกและดูม- อินเทอร์เน็ตดราฟต์ (Internet Draft: I-D) เอกสารการทำงานของคณะทำงานเฉพาะกิจด้านวิศวกรรมอินเทอร์เน็ต- id ชนิดข้อมูลวัตถุทั่วไปในภาษาอ็อบเจกทีฟ-ซี

**สถานที่**
 นาร์มัน (Narman) เมืองในประเทศตุรกี เดิมชื่อ นาเมร์วัน (Namervan) และ อิด (İd)

**คณิตศาสตร์**
 แผนภาพอิทธิพล (influence diagram) การแสดงเชิงกราฟและคณิตศาสตร์ของสถานการณ์การตัดสินใจ- เส้นผ่านศูนย์กลางภายใน (inside/inner diameter) มิติที่นิยมใช้เพื่อระบุขนาดของท่อ- ฟังก์ชันเอกลักษณ์ (identity function) ฟังก์ชันที่ส่งคืนค่าเดียวกับที่ใช้ในอาร์กิวเมนต์ของมันเสมอ

**วัฒนธรรมสมัยนิยม**
 แอปพลิเคชันอย่าง LINE whoscall สามารถค้นหา caller ID ของผู้ใช้งานแอพเดียวกันได้ เพื่อระบุตัวตนและเบอร์โทร
ค่างดำมลายู

ค่างดำมลายู หรือ ค่างดำ (Banded surili; Presbytis femoralis) เป็นค่างชนิดหนึ่งที่พบได้ในประเทศไทย มีรูปร่างทั่วไปคล้ายค่างชนิดอื่น ๆ ขนตามลำตัวสีน้ำตาลเข้มจนถึงดำ ขนบริเวณท้องอ่อนกว่าสีตามลำตัว หน้าอกมีสีขาว มีวงแหวนสีขาวรอบดวงตามากกว่าค่างชนิดอื่น ๆ เหมือนสวมแว่นตา ปลายหางมีรูปทรงเนียวเล็กและมีสีอ่อนกว่าโคนหาง ลูกเมื่อยังแรกเกิดจะมีขนสีทอง ส่วนหัวมีสีเทาเข้ม
มีความยาวลำตัวและหัวประมาณ 48-58 เซนติเมตร ความยาวหาง 72-84 เซนติเมตร มีน้ำหนักประมาณ 5-7 กิโลกรัม
ค่างดำมลายูพบกระจายพันธุ์ตั้งแต่แหลมมลายูลงไปจนถึง เกาะบอร์เนียวและเกาะสุมาตรา ในอินโดนีเซีย มีนิเวศวิทยามักอาศัยในป่าที่ใกล้กับแหล่งน้ำ อาทิ บึงหรือชายทะเล บางครั้งอาจพบในป่าที่มีความสูงจากระดับน้ำทะเลประมาณ 600-2,200 เมตร อยู่รวมกันเป็นฝูง ในจำนวนสมาชิกไม่มากนักเมื่อเทียบกับค่างชนิดอื่น คือ ประมาณ 5-10 ตัวเท่านั้น
สถานะของค่างดำมลายูในประเทศไทย เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
หมวดหมู่:ค่าง
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศมาเลเซีย
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศอินโดนีเซีย
หมวดหมู่:สัตว์ที่พบบนเกาะบอร์เนียว
ค่างแว่นถิ่นเหนือ

ค่างแว่นถิ่นเหนือ (Trachypithecus phayrei) เป็นค่างชนิดหนึ่ง มีรูปร่างคล้ายกับค่างแว่นถิ่นใต้ (T. obscurus) ที่อยู่ในสกุลเดียวกัน
มีสีขนที่หลากหลาย ตั้งแต่สีน้ำตาลเข้มไปจนถึงสีเทาเข้ม ในขณะที่บางตัวอาจจะเข้มมากจนดูคล้ายสีสนิม ขนบริเวณหลังและด้านบนลำตัวจะเข้มกว่าสีขนที่อยู่ด้านล่าง สีขนด้านล่างของบางตัวอาจเป็นสรเทาอ่อนหรือขาวขุ่น บริเวณใบหน้าจะมีสีดำหรือสีเทาอมฟ้า มีลักษณะเด่น คือ บริเวณรอบดวงตาและริมฝีปากมีสีน้ำเงินปนขาว แต่สีขาวรอบวงตานั้นบางตัวอาจไม่เป็นรูปวงกลม ในขณะที่บางตัวอาจจะมีริมฝีปากเป็นสีขาวขุ่น มือและเท้าโดยทั่วไปจะเข้มกว่าบริเวณหลัง
มีความยาวลำตัวตั้งแต่หัวจรดโคนหาง 52-62 เซนติเมตร ความยาวหาง 58.5-88 เซนติเมตร น้ำหนักตัวประมาณ 6-9 กิโลกรัม
พบกระจายพันธุ์ในประเทศบังกลาเทศ, ประเทศอินเดีย, ประเทศพม่า, ประเทศจีน, ประเทศไทย, ประเทศลาว และประเทศเวียดนาม ในประเทศไทยพบมากทางภาคเหนือ
มีด้วยกัน 3 ชนิดย่อย คือ
*Trachypithecus phayrei phayrei
*Trachypithecus phayrei crepusculus
*Trachypithecus phayrei shanicus
ค่างแว่นถิ่นเหนือมีพฤติกรรมชอบอยู่รวมฝูงกันในป่าที่มีต้นไม้สูง ในบางครั้งอาจลงมาหากินป่าไผ่หรือป่าเสื่อมโทรมที่ผ่านการใช้ประโยชน์จากมนุษย์มาแล้ว มีนิสัยขี้อาย กลัวมนุษย์ บางกลุ่มอาจอาศัยในถ้ำที่เกิดจากชะง่อนผาหินปูน มักพบเห็นบนต้นไม้สูง แต่ในบางครั้งอาจลงมาหากินบนยอดไม้ที่มีความสูงประมาณ 15 เมตร หรืออาจลงมาพื้นดินเพื่อดื่มน้ำตามโป่งหรือตามลำธาร ในช่วงเวบานี้ จะมีสมาชิกอยู่บางตัวที่ทำหน้าที่เสมือนยาม จะร้องเตือนตัวอื่น ๆ ให้รับรู้ จากนั้นจะกระโดดหนีไปในทิศทางเดียวกันทั้งหมด เมื่อกระโดดจากต้นไม้ต้นหนึ่งไปยังต้นหนึ่ง จะกางแขนกางขาให้กว้าง เพื่อเป็นการผ่อนน้ำหนัก 

**อ้างอิง**

**แหล่งข้อมูลอื่น**
หมวดหมู่:ค่าง
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศบังกลาเทศ
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศเวียดนาม
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศจีน
หมวดหมู่:สัตว์ป่าคุ้มครอง
กวางรูซา

กวางรูซา (Rusa) เป็นสกุลของกวางในสกุล Rusa พบกระจายพันธฺุ์ในทางตอนใต้ของทวีปเอเชีย มักจะได้รับการจัดให้อยู่ในสกุล Cervus แต่จากการศึกษาทางพันธุกรรมพบว่า สมควรจัดให้อยู่ในสกุลนี้
แบ่งออกได้เป็น 4 ชนิด โดย 3 ชนิดมีการกระจายค่อนข้างแคบในฟิลิปปินส์และอินโดนีเซีย แต่จะมีจำนวนประชากรเพิ่มมากขึ้นทางด้านอินเดียตะวันออกและทางตอนใต้ของจีนและทิศใต้ของหมู่เกาะซุนดา ทั้งหมดกำลังถูกคุกคามจากการสูญเสียถิ่นที่อยู่อาศัยและการล่าสัตว์

**การจำแนก**
 Rusa alfredi - กวางจุดฟิลิปปิน- Rusa marianna - กวางสีน้ำตาลฟิลิปปิน หรือ กวางแซมบาฟิลิปปิน- Rusa timorensis -  กวางซุนดา หรือ กวางรูซาชวา- Rusa unicolor -  กวางป่า หรือ กวางแซมบาร์

**อ้างอิง**

**แหล่งข้อมูลอื่น**
หมวดหมู่:สัตว์ที่พบในประเทศอินโดนีเซีย
หมวดหมู่:วงศ์ย่อยกวาง
หมวดหมู่:สัตว์ที่พบในทวีปเอเชีย
หมวดหมู่:มหสัตว์ของทวีปยูเรเซีย
กวางเอลก์

กวางเอลก์ (langx|en|:En:elk) เป็นกวางขนาดใหญ่ หัวยาว คอและหางสั้น ขายาว เป็นสัตว์เคี้ยวเอื้อง มีเขาเฉพาะตัวผู้ กวางเอลก์โตเต็มที่เขาจะมีแขนงข้างละประมาณ 10-12 กิ่ง ขนลำตัวหยาบสีน้ำตาล หางสั้น ลำตัวจากปลายปากถึงโคนหางยาวประมาณ 2.5 เมตร หางยาวประมาณ 20 เซนติเมตร สูงช่วงไหล่ประมาณ 1.5 เมตร น้ำหนักตัวประมาณ 250-450 กิโลกรัม มีนิสัยชอบอยู่รวมกันเป็นฝูง หากินอพยพไปเรื่อย ๆ ชอบอยู่ในทุ่งโล่ง ๆ ตัวผู้จะดุเมื่อเขาแก่ขวิดแย่งตัวเมีย ว่ายน้ำเก่ง

**อ้างอิง**
หมวดหมู่:วงศ์ย่อยกวาง
หมวดหมู่:สัตว์ที่พบในทวีปเอเชีย
หมวดหมู่:สัตว์ที่พบในทวีปอเมริกาเหนือ
หมวดหมู่:มหสัตว์ของทวีปยูเรเซีย
หมวดหมู่:สัตว์ที่พบในประเทศมาเลเซีย

หมวดหมู่:สัตว์แบ่งตามประเทศที่พบ
หมวดหมู่:สัตว์ที่พบในเอเชียตะวันออกเฉียงใต้
รายชื่อตอนในอินุยาฉะ (ภาค 1)

ภาคแรกออกอากาศในญี่ปุ่นทาง Animax ระหว่าง 16 ตุลาคม พ.ศ. 2543 ถึง 21 พฤษภาคม พ.ศ. 2544 ผลิดโดย Sunrise และกำกับโดย Masashi Ikeda
ในภาคนี้มีเพลงเปิดหนึ่งเพลง คือ "Change the World" โดย V6  และเพลงปิดสองเพลงคือ "My Will" โดย Dream (ตอน 1-20) และ  nihongo|"Fukai Mori"|深い森
"Deep Forest" โดย Do As Infinity (ตอน 21-27)
__TOC__

**รายชื่อตอน**

**อ้างอิง**
Season 1
ร
บูรัน

ยานอวกาศบูรัน (Бура́н, "พายุหิมะ"; Buran) เป็นพาหนะในวงโคจรของสหภาพโซเวียต/รัสเซีย ที่มีการทำงานและการออกแบบคล้ายคลึงกับกระสวยอวกาศของสหรัฐ และพัฒนาโดยหัวหน้านักออกแบบ เกลบ โลซีโน-โลซินสกี (Глеб Евгеньевич Лозино-Лозинский) แห่งบริษัทจรวดเอเนร์เกีย (Энергия) บูรันเป็นพาหนะกระสวยอวกาศจากโครงการบูรันของโซเวียตที่ถูกส่งขึ้นสู่อวกาศก่อนโครงการปิดตัวลง บูรันประสบความสำเร็จในเที่ยวบินไร้คนบังคับครั้งหนึ่งใน ค.ศ. 1988 ก่อนที่โครงการจะถูกยกเลิกใน ค.ศ. 1993 ต่อมาใน ค.ศ. 2002 บูรันถูกทำลายเมื่อโรงจอดที่เก็บยานที่ท่าอวกาศยานบัยโกเงอร์ถล่มลงมา

**การปล่อยขึ้นสู่อวกาศ**
การปล่อยบูรันขึ้นสู่วงโคจรครั้งแรกและครั้งเดียวนั้นเกิดขึ้นเมื่อเวลา 3:00 UTC ของวันที่ 15 พฤศจิกายน ค.ศ. 1988 จากท่าอวกาศยานบัยโกเงอร์จุดปล่อยที่ 110/37 มันถูกยกขึ้นสู่วงโคจรอย่างไร้คนบังคับ โดยจรวดเอเนร์เกียที่ได้รับการออกแบบพิเศษ ซึ่งจนถึงปัจจุบันนี้ เป็นจรวดขนาดใหญ่ที่สุดที่ขับเคลื่อนด้วยเชื้อเพลิงเหลว ไม่เหมือนกับกระสวยอวกาศ ซึ่งขับเคลื่อนด้วยบูสเตอร์ของแข็งและเครื่องยนต์เชื้อเพลิงเหลวของตัวกระสวยเอง ซึ่งนำเชื้อเพลิงมาจากถังเชื้อเพลิงขนาดใหญ่ ระบบเอเนร์เกีย-บูรันใช้เฉพาะแรงผลักดันจากจรวดเครื่องยนต์เชื้อเพลิงเหลว RD สี่เครื่อง ซึ่งพัฒนาโดยวาเลนติน กลุชโค นับแต่ต้น บูรันตั้งใจให้ใช้ได้ทั้งในโหมดอัตโนมัติและมีคนบังคับ แม้โครงการจะประสบความล้าช้าหลายปี บูรันเป็นเพียงกระสวยอวกาศเพียงลำเดียวที่เคยประสบความสำเร็จในเที่ยวบินไร้คนบังคับในโหมดอัตโนมัติสมบูรณ์ จนกระทั่งวันที่ 22 เมษายน ค.ศ. 2010 เมื่อกองทัพอากาศสหรัฐปล่อยเครื่องบินอวกาศโบอิง เอ็กซ์-37 ลำดับการปล่อยอัตโนมัติดำเนินไปตามที่กำหนด และจรวดเอเนร์เกียยกยานขึ้นสู่วงโคจรชั่วคราวก่อนที่ส่วนโคจรจะแยกตัวออกตามที่ตั้งโปรแกรมไว้ หลังส่งตัวเองขึ้นสู่วงโคจรชั้นสูงกว่าและเสร็จสิ้นการโคจรรอบโลกสองรอบ เครื่องยนต์ของระบบควบคุมเครื่องยนต์ (ODU) จุดตัวเองอัตโนมัติเพื่อเริ่มกลับเข้าสู่ชั้นบรรยากาศ หลังภารกิจเริ่ม 206 นาที ส่วนโคจรของบูรันลงจอด โดยเสียฉนวนกันความร้อน (thermal tile) ไปเพียง 5 แผ่น จาก 38,000 แผ่นตลอดช่วงการบิน การลงจอดอัตโนมัติเกิดขึ้นที่ลานวิ่งของท่าอวกาศยานบัยโกเงอร์ ที่ซึ่ง แม้จะมีความเร็วลมด้านข้าง 61.2 กิโลเมตรต่อชั่วโมง ยานสามารถลงจอดโดยคลาดเคลื่อนจากจุดเป้าหมายไปด้านข้างเพียง 3 เมตร และด้านยาวเพียง 10 เมตร เที่ยวบินไร้คนบังคับนี้เป็นครั้งแรกที่ยานอวกาศขนาดนี้และความซับซ้อนระดับนี้ ปล่อยขึ้นสู่อวกาศ เสร็จสิ้นการทดสอบในวงโคจร กลับเข้าสู่ชั้นบรรยากาศอีกครั้ง และลงจอดภายใต้การควบคุมอัตโนมัติ

**อ้างอิง**

**แหล่งข้อมูลอื่น**
  «Буран» и другие многоразовые транспортные космические системы  // buran.ru - ประวัติ, เอกสาร, ข้อมูลจำเพาะ, บทสัมภาษณ์, ภาพถ่ายหายาก, หนังสือ
หมวดหมู่:ยานอวกาศ
หมวดหมู่:โครงการอวกาศโซเวียต
หมวดหมู่:ภารกิจอวกาศในปี พ.ศ. 2531
ค็อกเทล

ค็อกเทลโดยทั่วไปซึ่งจัดเสิร์ฟในแก้วค็อกเทล
ค็อกเทล (cocktail) เป็นเครื่องดื่มชนิดหนึ่ง ใช้เหล้าชนิดต่าง ๆ ผสมกัน ใส่น้ำแข็ง แล้วเขย่า และอาจใส่น้ำผลไม้หรือชิ้นผลไม้เพื่อเพิ่มสีหรือรสให้แปลก ๆ ออกไป นิยมดื่มก่อนอาหาร

**ประวัติ**
ต้นกำเนิดของเครื่องดื่มค็อกเทลนั้นไม่ปรากฏชัด ส่วนการผสมเครื่องดื่มแบบนี้มีมาแต่สมัยศตวรรษที่ 14 ในประเทศฝรั่งเศส โดยใช้เบียร์ เหล้า น้ำผึ้ง เป็นหลักแล้วจึงนำมาผสมกับเหล้าที่ใส่เครื่องเทศ และมีพัฒนาการไปใช้ ไวน์ เหล้า เครื่องเทศ น้ำตาล น้ำผลไม้ผสมกัน โดยชาวฝรั่งเศสเรียกว่า "ก็อกแตล" (coquetel)
ประมาณปี พ.ศ. 2318 ถึง พ.ศ. 2326 ทหารฝรั่งเศสเดินทางไปช่วยสหรัฐอเมริกาทำสงครามกับประเทศอังกฤษและทหารฝรั่งเศสได้ผสมเครื่องดื่มแบบนี้ดื่มกันและได้รับความนิยมอย่างรวดเร็วในหมู่ทหารของสหรัฐอเมริกา แม้สงครามจะหยุดลงแล้วความชื่นชอบในเครื่องดื่มชนิดนี้ก็ยังคงอยู่ และแพร่หลายในประเทศสหรัฐอเมริกา ส่วนการเรียกขานชื่อคาดว่าเพี้ยนมาจากคำว่า "ก็อกแตล" ในภาษาฝรั่งเศส

**อ้างอิง**

**แหล่งข้อมูลอื่น**
  ค็อกเทล คืออะไร date=2015-09-10 -  สูตรค็อกเทล date=2015-03-23 
หมวดหมู่:เครื่องดื่ม
หมวดหมู่:ค็อกเทล
ผลรวมตรวจสอบ

ผลรวมตรวจสอบ (checksum, check sum) หรือ ผลรวมแฮช (hash sum) เป็นข้อมูลขนาดคงที่ ที่ถูกคำนวณขึ้นจากกลุ่มข้อมูลดิจิทัลที่ถูกเลือกมาโดยเจตนา โดยมีเพื่อประโยชน์ในการหาข้อผิดพลาดที่อาจเกิดขึ้นได้ระหว่างการรับส่งหรือการจัดเก็บข้อมูล ความสมบูรณ์ของข้อมูลสามารถถูกตรวจสอบภายหลังได้โดยการคำนวณผลรวมตรวจสอบขึ้นใหม่อีกครั้ง และเปรียบเทียบกับผลรวมตรวจสอบที่ถูกบันทึกไว้ก่อนหน้า ถ้าเกิดว่าผลรวมตรวจสอบทั้งสองตรงกัน ก็ค่อนข้างมั่นใจได้ว่าข้อมูลนั้นเหมือนกัน (ไม่มีความแตกต่าง)
วิธีการคำนวณผลรวมตรวจสอบมีหลายรูปแบบ ซึ่งก็ออกแบบมาเพื่อจุดประสงค์แตกต่างกันไป
หมวดหมู่:ขั้นตอนวิธีผลรวมตรวจสอบ
แม่แบบ:เหตุการณ์ปัจจุบัน/2554 พฤศจิกายน 16

*มารีโอ มอนตี สาบานตนเข้าดำรงตำแหน่งนายกรัฐมนตรีอิตาลีและรัฐมนตรีการคลังชั่วคราว โดยมีภาระในการนำมาตรการรัดเข็มขัดไปปฏิบัติเพื่อปกป้องเศรษฐกิจใหญ่ที่สุดอันดับสามในยูโรโซนมิให้พังทลายจากผลของวิกฤตหนี้สาธารณะยุโรป  (Business Week) (CNN)
}
จิ๊กซอว์ (นักมวยปล้ำ)

จิ๊กซอว์ (Jigsaw; 16 ธันวาคม ค.ศ. 1983 – ) เป็นนักมวยปล้ำอาชีพชาวอเมริกัน ปัจจุบันเข้าร่วมแข่งขันในรายการมวยปล้ำอาชีพของสมาคมจิคาระ และดราก้อนเกทยูเอสเอ ก่อนหน้านี้เขาทำผลงานให้กับคอมแบทโซนเรสต์ลิง, ริงออฟออเนอร์ และฟูลอิมแพ็กโปร

**ในวงการมวยปล้ำอาชีพ**
จิ๊กซอว์ได้ฝึกฝนเป็นนักมวยปล้ำอาชีพ ที่จิคาระเรสต์เทิลแฟกทอรี โดยคริส ฮีโร และไมค์ แควกเกนบุช

**ดราก้อนเกทยูเอสเอ (ค.ศ. 2009–ปัจจุบัน)**
จิ๊กซอว์ในภาพลักษณ์ใหม่ช่วงเดือนสิงหาคม ค.ศ. 2010
ใน ค.ศ. 2009 จิ๊กซอว์ได้เริ่มปรากฏตัวในสมาคมดราก้อนเกทยูเอสเอ ซึ่งเป็นส่วนเสริมของรายการมวยปล้ำอาชีพญี่ปุ่นที่มีชื่อว่าดราก้อนเกท ที่เป็นรายการแรกซึ่งต้องจ่ายต่อการดูทางหน้าจอ ของรายการเอนเทอร์เดอะดราก้อน ในวันที่ 4 กันยายน จิ๊กซอว์ได้ร่วมทีมกับเดอะโคโลนี (ไฟเยอร์แอนต์ กับโซลเยอร์แอนต์) และไมค์ แควกเกนบุช เพื่อเอาชนะ F.I.S.T. (อิคารัส และแกรน อะคุมา), อาเมซิส และฮาโลวิค ในการแข่งขันแท็กทีมแปดคน ในรายการที่จ่ายต่อการชมทางหน้าจอที่มีชื่อว่าอันทัชเอเบิล วันที่ 6 พฤศจิกายน ค.ศ. 2009 จิ๊กซอว์ และ แควกเกนบุช ได้ร่วมทีมกันอีกครั้ง เพื่อเอาชนะยามาโตะ และแกรน อะคุมา วันที่ 28 พฤศจิกายน ในรายการฟรีดอมไฟต์ เขาเป็นฝ่ายแพ้ให้กับเอ็ดดี คิงสตัน ในการแข่งขันรายการเดี่ยว วันที่ 20 มกราคม ค.ศ. 2010 ในรายการเฟียร์เลส จิ๊กซอว์ และแควกเกนบุช แพ้ให้กับทีมCIMA และซูเปอร์ เครซี ในการแข่งแบบแท็กทีม ในสองการแสดงต่อมา โอเพนดิอัลติเมทเกท และ เมอร์คิวรีไรซิง ซึ่งจัดขึ้นในวันที่ 26 และ 27 จิ๊กซอว์ และแควกเกนบุช ได้แพ้ต่อเกนคิ โอริกูจิ กับซูซูมุ โยโกสุกะ รวมถึงได้แพ้ต่อเดอะยังบั๊คส์ (แมทท์ และนิค แจ็คสัน) ในการแข่งแบบแท็กทีม

**ชีวิตส่วนตัว**
จิ๊กซอว์ยังมีพี่ชายซึ่งเป็นนักมวยปล้ำ โดยใช้ชื่อในการแข่งขันว่าจอลลี โรเจอร์ ซึ่งได้เข้าแข่งขันในจิคาระ ก่อนที่จะอำลาวงการใน ค.ศ. 2005

**อ้างอิง**

**หนังสืออ่านเพิ่ม**
 url-status=dead

**แหล่งข้อมูลอื่น**
 Jigsaw-  Online World of Wrestling profile
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำสวมหน้ากาก
หมวดหมู่:บุคคลจากเดอะบร็องซ์
หมวดหมู่:นักมวยปล้ำอาชีพชาวอเมริกัน

อเมริกัน
หมวดหมู่:นักมวยปล้ำชาวอเมริกัน
หมวดหมู่:มวยปล้ำอาชีพในสหรัฐ
รถบรรทุก

รถบรรทุกในอเมริกาเหนือ
รถบรรทุกในปี 1898
รถบรรทุก หมายถึง รถที่ใช้บรรทุกสิ่งของ มีหลายขนาด ซึ่งปรกติมีขนาด กำลัง และสัณฐานมาก โดยเฉพาะบรรดาที่ใช้เพื่อการค้า ทั้งอาจประกอบด้วยอุปกรณ์พิเศษด้วย เช่น รถประจญเพลิง และรถโม่คอนกรีต ปัจจุบัน รถบรรทุกส่วนใหญ่ขับเคลื่อนด้วยพลังงานแกโซลีนหรือดีเซล

**ประวัติ**
รถบรรทุกคันแรกของโลกได้ผลิตขึ้นโดย Gottlieb Daimler ในปี 1896 โครงสร้างเป็นเหล็ก ล้อทำด้วยไม้ ใช้เครื่องยนต์แบบสองสูบ ขนาดความจุ 1.06 ลิตร ในปีต่อมาก็ได้ทำการติดตั้งเครื่องยนต์ขนาด 2.2 ลิตร ขับเคลื่อนด้วยสายพาน พร้อมกับติดตั้งระบบระบายความร้อนด้วยหม้อน้ำ การพัฒนารถบรรทุกเป็นไปอย่างต่อเนื่อง ในปี 1898 ได้มีการนำรถบรรทุกไปจัดแสดงที่กรุงปารีส ประเทศฝรั่งเศสและได้รับความสนใจอย่างสูง
ในปัจจุบันรถบรรทุกได้พัฒนาการไปมากตั้งแต่รถบรรทุกขนาดเล็กไปจนถึงรถหัวลาก รวมทั้งรถเอนกประสงค์

**ประวัติรถบรรทุกในประเทศไทย**
พ.ศ. 2495 รถยนต์โดยสารฮีโน่คันแรกปรากฏโฉมในเมืองไทย
พ.ศ. 2498 องค์การขนส่งสินค้าและพัสดุภัณฑ์ (รสพ.) นำเข้ารถยนต์โดยสารฮีโน่ 3 คัน โดยติดต่อสั่งซื้อโดยตรงจาก บริษัท มิตซุย คัมปะนี

**ลักษณะรถบรรทุก**
# รถกระบะบรรทุกพื้นเรียบ
# รถกระบรรทุกท้ายลาด
# รถกระบะบรรทุกมีข้างเสริม
# รถกระบะบรรทุกมีเครื่องทุ่นแรง
# รถกระบะบรรทุกยกเทได้
# รถตู้บรรทุก
# รถบรรทุกของเหลว
# รถบรรทุกวัสดุอันตราย

**อ้างอิง**

**แหล่งข้อมูลอื่น**
  Federal Motor Carrier Safety Administration- Cite journal|last=Hutchinson, Jr.|first=Rollin W.|date=January 1912|url=http://books.google.com/?id=Vv--PfedzLAC&pg=PA268|title=Motor Trucks - The New Freighters: Quicker And More Reliable Service, Cleaner And Less Congested Cities, Concrete Examples Of Saving|journal=The World's Work: A History of Our Time|volume=XXIII|pages=268–187|accessdate=2009-07-10
หมวดหมู่:การขนส่งสินค้าเชิงพาณิชย์และการจัดจำหน่าย
หมวดหมู่:รถบรรทุก
จักรวรรดิมราฐา

จักรวรรดิมราฐา (मराठा साम्राज्य; Maratha Empire) เป็นจักรวรรดิที่มีอำนาจในช่วง ค.ศ. 1674–1818 โดยมีอาณาเขตครอบคลุมพื้นที่บางส่วนของประเทศอินเดีย บางส่วนของประเทศปากีสถาน และพื้นที่บางส่วนของประเทศบังกลาเทศในปัจจุบัน มีจักรพรรดิองค์แรกคือ จักรพรรดิศิวาจี

**ประวัติศาสตร์**

ม
หมวดหมู่:รัฐสิ้นสภาพในประเทศอินเดีย
หมวดหมู่:รัฐและดินแดนที่ก่อตั้งในคริสต์ศตวรรษที่ 17
หมวดหมู่:สิ้นสุดในคริสต์ศตวรรษที่ 19
MKS

MKS อาจหมายถึง- ระบบหน่วยเมตร-กิโลกรัม-วินาที (MKS system of units) ซึ่งต่อมารวมเป็นระบบหน่วยวัดระหว่างประเทศ (SI)- .mks ส่วนขยายไฟล์ของมาทรอสกา
IQ

IQ อาจหมายถึง- ระดับเชาวน์ปัญญา- IQ, รหัสประเทศ ISO 3166 ของประเทศอิรัก- .iq โดเมนระดับบนสุดของประเทศอิรัก- รหัสขนส่งสินค้า IATA ของออร์กสบูร์กแอร์เวย์
แจ้งความ

แจ้งความ อาจหมายถึง- ประกาศ (notification หรือ announcement), หนังสือบอกให้ทราบความอย่างเป็นทางการ- คำบอกกล่าว (notice), ตามกฎหมายแพ่ง ข้อความที่บุคคลฝ่ายหนึ่งแจ้งเป็นหนังสือหรือแจ้งด้วยวาจาไปยังบุคคลอีกฝ่ายหนึ่ง เพื่อแสดงเจตนาที่จะใช้สิทธิ สงวนสิทธิ หรือกระทำการอย่างใดอย่างหนึ่ง เช่น คำบอกกล่าวสนองในการทำสัญญา, คำบอกกล่าวเลิกสัญญา หรือ คำบอกกล่าวว่าจะบังคับจำนอง- คำร้องทุกข์ (complaint), คำกล่าวหาที่ผู้เสียหายได้แจ้งต่อเจ้าหน้าที่ตามกฎหมายว่า มีบุคคล จะรู้ตัวหรือไม่ก็ดี ได้กระทำความผิดขึ้น และก่อให้เกิดความเสียหายแก่ผู้เสียหาย โดยผู้เสียหายร้องทุกข์เช่นนั้นด้วยเจตนาจะให้ผู้กระทำความผิดได้รับโทษ- การกล่าวโทษ (denunciation), คำกล่าวหาที่บุคคลอื่นซึ่งไม่ใช่ผู้เสียหายได้แจ้งต่อเจ้าหน้าที่ตามกฎหมายว่า มีบุคคล จะรู้ตัวหรือไม่ก็ดี ได้กระทำความผิดอย่างหนึ่งขึ้น
อากิชิมะ

อากิชิมะ (Akishima-shi) เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 17.33 ตารางกิโลเมตร ในปี พ.ศ. 2553 มีจำนวนประชากร 112,521 คน

**แหล่งข้อมูลอื่น**
  เว็บไซต์ทางการ date=2008-09-13 
หมวดหมู่:นครในโตเกียว
ซาเมก

ซาเมก (Samekh) เป็นอักษรตัวที่ 15 ของอักษรตระกูลเซมิติก ได้แก่ อักษรฟินิเชีย อักษรแอราเมอิก อักษรฮีบรู ס อักษรซีเรียค ܣ และอักษรอาหรับ س (ซีน) ใช้แทนเสียงเสียดแทรก ปุ่มเหงือก ไม่ก้อง IPA|s อักษรฟินิเชียตัวนี้พัฒนาไปเป็นอักษรกรีก Ξ มาจากอักษรคานาอันไนต์ที่มาจากไฮโรกลิฟรูปกระดูก 
ซามเมก
ภาษาไซเฟ

ภาษาไซเฟ (Zyphe language)  หรือภาษาโซเฟย ภาษาโซบเตย มีผู้พูดทั้งหมด 20,000 คน พบในพม่า 17,000 คน (พ.ศ. 2537) ในรัฐชีน พบในอินเดีย 3,000 คน (พ.ศ. 2543) ในตำบลลาเคอ รัฐมิโซรัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ใกล้เคียงกับภาษาชีนสำเนียงมารา เขียนด้วยอักษรละติน ผู้พูดภาษานี้จะพูดภาษาชีนสำเนียงฮากา ภาษาไมโซ หรือภาษาชีนสำเนียงมาราได้ ขึ้นกับบริเวณที่อยู่อาศัย มีผู้พูดภาษานี้ในพม่าบางส่วนอพยพไปทำงานในมาเลเซีย

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
หมวดหมู่:ภาษาในประเทศพม่า
หมวดหมู่:ภาษาในประเทศอินเดีย
ภาษาไจ้หว่า

ภาษาไจ้หว่า (tsau˧˩˩va˥˩; Tsaiwa, Tsaiva, 载瓦; พม่า: ဇိုင်ဝါး/အဇီး) หรือภาษาซิ มีผู้พูดทั้งหมด 110,000 คน โดยเป็นผู้ที่พูดได้ภาษาเดียวถึง 20,000 คน พบในจีน 80,000 คน (พ.ศ. 2542) ในเขตปกครองตนเองไทใต้คง-จิ่งเผาะ มณฑลยูนนาน พบในพม่า 30,000 คน (พ.ศ. 2540) ในรัฐกะชีนและรัฐชาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า ผู้พูดภาษานี้จะพูดภาษาจีนกลาง ภาษาหลี่ซู ภาษาไป๋ได้ บางส่วนจะพูดภาษาลาชิ ภาษามรูหรือภาษาจิ่งเผาะได้ ผู้พูดภาษาอื่นที่อยู่ใกล้เคียง จะพูดภาษาไจ้หว่าได้ด้วย ในจีนได้มีการอนุรักษ์ภาษานี้ แม้ว่าเยาวชนจะใช้ภาษานี้น้อยลง เขียนด้วยอักษรละตินที่ประดิษฐ์ขึ้นเมื่อ พ.ศ. 2500 เรียงประโยคแบบประธาน-กรรม-กริยา มีเสียงวรรณยุกต์ 3 เสียง

**อ้างอิง**

**อ่านเพิ่ม**
 script-journal=zh:中国語文- doi-access=free- location=Tokyo - chapter=A Preliminary Report on the Study of the Maru, Lashi and Atsi Languages of Burma- language=en- author-mask2=Lepaizaosha 勒排早扎著
ไจ้หว่า
ไจ้หว่า
ดวงดาว มิกะ

ดวงดาว มิกะ (Douondāo Mika; ☆MIKA☆) เกิดวันที่ 1 ธันวาคม ค.ศ. 1985 เป็นทั้งนักมวยไทย และคิกบ็อกซิงชาวญี่ปุ่น ชื่อจริงของเธอคือ นะงะอิ มิกะ (長井 未果) เธอเกิดที่จังหวัดกุมมะ และอยู่ในสังกัดค่ายมวยกุมมะไวล์ดซีซาร์ ทั้งนี้ ในวันที่ 8 กรกฎาคม ค.ศ. 2012 ได้มีแผนจะให้เธอเข้าร่วมแข่งขันในรายการ "เจ-เกิร์ล 2012 แพลตตินัมอินเดอะริงเธิร์ด"
โดยชื่อที่เธอใช้ในการแข่งขันคือ ดวงดาว มิกะ ซึ่งคำว่า ดวงดาว มีความหมายถึง "ดาว" ในภาษาไทย

**ประวัติ**
วันที่ 1 กรกฎาคม ค.ศ. 2007 เธอได้เข้าร่วมแข่งขันครั้งแรกในรายการ เจ-เกิลส์ (เทศกาลทานาบาตะ) โดยมีคู่ชกคือทาจิมะ ฮารุ ซึ่งเธอเป็นฝ่ายแพ้คะแนน และใช้ชื่อในการแข่งขันครั้งนี้คือ นะกะอิ มิฮาเตะ
วันที่ 4 พฤศจิกายน ค.ศ. 2007 เธอได้เข้าร่วมแข่งขันรายการ เจ-เกิลส์ (เทศกาลคาเซบานะ) โดยได้พบกับเรนะ คุโบตะ และดวงดาวเป็นฝ่ายแพ้คะแนน จากการแข่งขันในครั้งนี้ เธอใช้ชื่อ ดวงดาว มิกะ ในการแข่งขัน
เธอยังได้รับชัยชนะในหลายเกมการแข่งขัน ในรุ่นมินิฟลายเวทและแบนตั้มเวท แต่ไม่ได้ผลตอบรับที่ดีเท่าใดนัก
วันที่ 21 มิถุนายน ค.ศ. 2009 ได้มีการแข่งขันจัดขึ้นที่ดิฟเฟอร์อาริอาเกะอารีนา ในกรุงโตเกียว กับรายการ เอ็ม-วัน แฟร์เท็กซ์ เบียร์สิงห์มวยไทยชาเลนจ์ 2009 ยอดนักสู้ Vol.2 ในรุ่นฟลายเวทหญิงของเอ็ม-วัน โดยดวงดาวได้พบกับโอกาดะ อาสึโกะ ซึ่งดวงดาวเป็นฝ่ายชนะคะแนน 2-0
6 มิถุนายน ค.ศ. 2010 เธอได้เข้าแข่งขันชู้ตบ็อกซิ่งเป็นครั้งแรก โดยได้พบกับเรนะ คุโบตะ จากการโจมตีเข้าเป้า 2 ครั้ง ส่งผลให้ดวงดาวเป็นฝ่ายแพ้คะแนน 0-3

**สถิติการแข่งขัน**

**อ้างอิง**

**ดูเพิ่ม**
 นักมวยไทย

**แหล่งข้อมูลอื่น**
  ☆MIKA☆のブログ-  J-GIRLS 選手データ date=2010-04-13 
หมวดหมู่:นักมวยไทยชาวญี่ปุ่น
หมวดหมู่:คิกบ็อกเซอร์ชาวญี่ปุ่น
หมวดหมู่:บุคคลจากจังหวัดกุมมะ
หมวดหมู่:นักมวยไทยหญิง
การแทรกสัญญาณข้าม

การแทรกสัญญาณข้าม หรือ สัญญาณแทรกข้าม (crosstalk (XT)) หมายถึงสัญญาณไฟฟ้าข้ามไปรบกวนกัน เป็นปรากฏการณ์ที่เกิดขึ้นได้ในการส่งสัญญาณในขณะที่สัญญาณเดินทางไปในสื่อสายทองแดงด้วยความเร็วสูง ปรากฏการณ์นี้มักพบได้เมื่อสื่อที่ใช้ในการส่งสัญญาณเป็นสายทองแดงตั้งแต่สองคู่ขึ้นไป เช่น โทรศัพท์ ซึ่งมีสายทองแดงมัดรวมกันเป็นคู่ นอกจากนี้ปรากฏการณ์นี้ยังสามารถเกิดจากสนามแม่เหล็กภายในสายทองแดงเองขณะกำลังส่งสัญญาณ ทำให้เกิดสัญญาณเสียงข้ามไปยังคู่สนทนาคู่อื่นได้แม้ว่าจะมีการหุ้มแผ่นโลหะไว้เพื่อป้องกันสัญญาณรบกวนแล้วก็ตาม. การลดปัญหาการแทรกสัญญาณข้าม จะใช้เทคนิคการตีเกลียวกันภายในคู่กรณีที่มีสายเพียงหนึ่งคู่และการตีเกลี่ยวกันระหว่างคู่ในกรณีที่มีมากกว่าหนึ่งคู่สาย เพื่อการแทรกสัญญาณข้าม

**แหล่งข้อมูลอื่น**
  Educational slideshow on capacitive and inductive crosstalk-  Minimizing Crosstalk in Wiring and Cabling

**อ้างอิง**
หมวดหมู่:อิเล็กทรอนิกส์
หมวดหมู่:ศัพท์โทรคมนาคม
หมวดหมู่:ศัพท์อิเล็กทรอนิกส์
เยื่อหุ้มสมองกับสมองอักเสบ

เยื่อหุ้มสมองกับสมองอักเสบ (Meningoencephalitis) คือภาวะซึ่งมีการอักเสบของทั้งสมอง (สมองอักเสบ) และเยื่อหุ้มสมอง (เยื่อหุ้มสมองอักเสบ) พร้อมๆ กัน

**สาเหตุ**
อาจเกิดจากการติดเชื้อไม่ว่าจะเป็นโปรโตซัว ไวรัส หรือแบคทีเรีย หรือสาเหตุอื่นๆ
หมวดหมู่:สมองอักเสบ
หมวดหมู่:เยื่อหุ้มสมองอักเสบ
สมองอักเสบ

สมองอักเสบ (encephalitis) เป็นภาวะซึ่งมีการอักเสบเฉียบพลันของสมอง หากเกิดร่วมกับเยื่อหุ้มสมองอักเสบเรียกว่าเยื่อหุ้มสมองและสมองอักเสบ อาการที่พบได้เช่นปวดศีรษะ ไข้ สับสน ซึม และอ่อนเพลีย หากเป็นมากอาจมีอาการรุนแรง เช่น ชัก สั่น ประสาทหลอน ความจำเสื่อม เป็นต้น

**สาเหตุ**

**เชื้อไวรัส**
สมองอักเสบจากไวรัสอาจเกิดจากการติดเชื้อโดยตรงจากการติดเชื้อเฉียบพลัน หรือเป็นผลตามภายหลังจากการติดเชื้อแฝงก็ได้ ไวรัสที่ทำให้เกิดสมองอักเสบเฉียบพลันจากไวรัสที่พบบ่อยคือ ไวรัสพิษสุนัขบ้า เฮอร์ปีส์ โปลิโอ หัด และไวรัสเจซี สาเหตุอื่นเช่นการติดเชื้อไวรัสในกลุ่มฟลาวิไวรัส เช่น ไวรัสไข้สมองอักเสบญี่ปุ่น ไวรัสสมองอักเสบเซนต์หลุยส์ ไวรัสเวสต์ไนล์ หรือไวรัสในกลุ่มโทกาไวรัส เช่น ไวรัสสมองอักเสบในม้าชนิดตะวันออก ไวรัสสมองอักเสบในม้าชนิดตะวันตก หรือไวรัสสมองอักเสบในม้าชนิดเวเนซุเอลา นอกจากนี้ไวรัสในกลุ่มเฮนิพาไวรัส เฮนดราไวรัส และนิพาห์ไวรัส ก็สามารถทำให้เกิดสมองอักเสบจากไวรัสได้

**เชื้อแบคทีเรีย**

**ภาวะภูมิต้านตนเอง**

**การรักษา**

**การป้องกัน**

**อ้างอิง**

**แหล่งข้อมูลอื่น**
  WHO: Viral Encephalitis
หมวดหมู่:โรคติดเชื้อ
หมวดหมู่:การอักเสบ
สมองอักเสบจากเริม

สมองอักเสบจากเริม (herpesviral encephalitis) เป็นโรคสมองอักเสบอย่างหนึ่ง เกิดจากการติดเชื้อไวรัสเฮอร์ปีส์ซิมเพล็กซ์ ซึ่งเป็นการติดเชื้อในระบบประสาทกลางอย่างหนึ่งที่พบได้น้อยมากแต่มีอาการรุนแรง
ศูนย์เทคโนโลยีโลหะและวัสดุแห่งชาติ

ศูนย์เทคโนโลยีโลหะและวัสดุแห่งชาติ (เอ็มเทค) จัดตั้งขึ้นตามมติคณะรัฐมนตรี เมื่อวันที่ 16 กันยายน 2529 เพื่อเป็นหน่วยงานเฉพาะทางที่สนับสนุนการวิจัยและพัฒนาเทคโนโลยีทางด้านโลหะและวัสดุ ต่อมาเมื่อวันที่ 29 ธันวาคม 2534 ได้เข้าร่วมเป็นส่วนหนึ่งของสำนักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์ เทคโนโลยีและการพลังงาน (ชื่อในขณะนั้น)

**อ้างอิง**
หมวดหมู่:หน่วยงานด้านวิทยาศาสตร์และเทคโนโลยีของไทย
เทคโนโลยีโลหะและวัสดุแห่งชาติ (ศูนย์)
ลิขิตเสน่หา

ลิขิตเสน่หา เป็นละครโทรทัศน์ จากบทโทรทัศน์และบทประพันธ์ของ พลอยชื่น-รื่นสราญ กำกับการแสดงโดย วรวิทย์ ศรีสุภาพ ผลิตโดย สมจริง ศรีสุภาพ ดำเนินงานโดย บริษัท กู๊ด ฟิลลิ่ง จำกัด และเป็นละครที่สะท้อนปัญหาของสังคมได้เป็นอย่างดี ออกอากาศ ทุกวันพุธ-วันพฤหัสบดี เวลา 20.30 น.ทางช่อง 3 โดยออกอากาศตอนแรกเมื่อ วันพุธที่ 26 ตุลาคม พ.ศ. 2554 และ ออกอากาศตอนสุดท้าย เมื่อ วันพฤหัสบดี ที่ 29 ธันวาคม พ.ศ. 2554

**รายนามนักแสดง**

**เพลงประกอบละคร**
 สักวันคงได้เจอ โดย มาช่า วัฒนพานิช- เสียใจที่สุด โดย มาช่า วัฒนพานิช- ที่ตรงนี้

**เรื่องย่อ**
ข้าวตูและไข่ตุ๋นเป็นเด็กมีปัญหา แต่ฟ้านำให้ครอบครัวของข้าวตูและไข่ตุ๋นได้มาเจอ แต่พอทะเลาะกันไปเรื่อย ๆ ทั้งสองครอบครัวก็เริ่มรักกัน แม้จะมีอุปสรรค แต่สองครอบครัวก็เข้าใจ วันหนึ่ง ณนนท์พบว่าเขาหลงรักยี่หวาเข้าแล้ว สุดยอดก็หลงรักยาหยี แต่ณนนท์และสุดยอดจะทำอย่างไร ที่จะทำให้ได้หัวใจของยี่หวากับยาหยีมาครอบครอง
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2554
หมวดหมู่:ละครโทรทัศน์โดยกู๊ดฟีลลิ่ง
หมวดหมู่:ละครโทรทัศน์ที่กำกับโดย วรวิทย์ ศรีสุภาพ
ดาเรกะโนะทาเมนิ-ว็อตแคนไอดูฟอร์ซัมวัน?-

ดาเรกะโนะทาเมนิ-ว็อตแคนไอดูฟอร์ซัมวัน?- (誰かのために -What can I do for someone?- ) เป็นดิจิทัลซิงเกิลของ AKB48 ออกจำหน่ายวันที่ 1 เมษายน พ.ศ. 2554 และออกจำหน่ายแบบวิดีโอคลิปในวันที่ 6 เมษายน พ.ศ. 2554 โดยจำกัดระยะเวลาจนถึงสิ้นเดือนเมษายน

**ข้อมูลเพลง**
เพลงนี้ดิจิทัลดาวน์โหลดผ่านทาง Chaku Uta, Chaku Uta Full, Chaku Uta Full Plus ของทาง RecoChoku และผ่านทาง PC ดาวน์โหลดไซต์ ทาง iTunes Store และ mora
ซิงเกิลก่อนหน้านี้คือ Sakura no Ki ni Narou และซิงเกิลต่อไปคือ Everyday, Katyusha ซึ่งจะนับเป็นซิงเกิลที่ 21, แต่ซิงเกิลนี้จะแตกต่างจากดิจิทัลซิงเกิล Baby! Baby! Baby! ซึ่งจะไม่มีการนับลำดับซิงเกิลที่ซิงเกิลนี้

**รายชื่อเพลง**
 Digital Download 
# ดาเรกะโนะทาเมนิ-ว็อตแคนไอดูฟอร์ซัมวัน?- (誰かのために -What can I do for someone?-)

**สมาชิก**

**"ดาเรกะโนะทาเมนิ-ว็อตแคนไอดูฟอร์ซัมวัน?-"**
 ทีม A：โคจิมะ ฮารุนะ, ซาชิฮาระ ริโนะ, ชิโนดะ มาริโกะ, ทาคาโจ อากิ, ทาคาฮาชิ มินามิ, มาเอดะ อัตสึโกะ- ทีม K：อาคิโมโตะ ซายากะ, อิตาโนะ โทโมมิ, โอชิมะ ยูโกะ, นิโตะ โมเอโนะ, มิเนกิชิ มินามิ, มิยาซาวะ ซาเอะ, โยโกยามะ ยูอิ- ทีม B：อิชิดะ ฮารุกะ, คาซาอิ โทโมมิ, คาชิวากิ ยูคิ, คิตาฮาระ ริเอะ, โคโมริ มิกะ, วาตานาเบะ มายุ- ทีม S (SKE48) : มัตสึอิ จูรินะ, มัตสึอิ เรนะ

**อ้างอิง**

**แหล่งข้อมูลอื่น**
 ข้อมูลจากเว็บไซต์ KING RECORDS
**  『誰かのために -What can I do for someone?-＜配信限定チャリティソング＞』配信のご案内 date=2011-08-13 
AKB48
หมวดหมู่:ซิงเกิลในปี พ.ศ. 2554
ทางแยกต่างระดับรัชวิภา

ทางแยกต่างระดับรัชวิภา เป็นชุมทางต่างระดับจุดตัดของถนนวิภาวดีรังสิต ทางยกระดับอุตราภิมุข ถนนรัชดาภิเษก และถนนกำแพงเพชร 2 ในพื้นที่แขวงลาดยาวและแขวงจตุจักร เขตจตุจักร กรุงเทพมหานคร 

**ประวัติ**
ทางแยกต่างระดับรัชวิภาเริ่มก่อสร้างตั้งแต่ประมาณปี พ.ศ. 2530 เพื่อเชื่อมถนนรัชดาภิเษกส่วนสุดท้าย (วงศ์สว่าง - วิภาวดีรังสิต) แต่ติดปัญหาเนื่องจากการเวนคืนที่ดินในพื้นที่ก่อสร้าง ทำให้การก่อสร้างเป็นไปด้วยความล่าช้า จนกระทั่งการก่อสร้างแล้วเสร็จในปี พ.ศ. 2536

**รูปแบบของทางแยกต่างระดับ**
 สะพานข้ามแยกในแนวถนนรัชดาภิเษก และ มีทางแยกบนสะพานไปยังถนนกำแพงเพชร 2 และแยกอื่นๆ- ถนนระดับดินจากถนนวิภาวดีรังสิตและมีสะพานข้ามแยกต่างระดับแยกไปยังถนนรัชดาภิเษกและถนนกำแพงเพชร 2- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- ทุกเส้นทางมีสะพานข้ามทางแยกเข้าหาโดยตรง

**โครงการในอนาคต**
ในอนาคตจะมีการก่อสร้างทางพิเศษประจิมรัถยา ส่วนต่อขยายยกระดับเหนือถนนกำแพงเพชร 2 มาเชื่อมกับทางยกระดับอุตราภิมุขที่ทางแยกต่างระดับรัชวิภาแห่งนี้ เพื่อเพิ่มความสะดวกแก่ผู้ที่ต้องการจะสัญจรไปยังท่าอากาศยานดอนเมือง และสถานีกลางกรุงเทพอภิวัฒน์

**แหล่งข้อมูลอื่น**

**อ้างอิง**
รัชวิภา
รัชวิภา
มารีโอ มอนตี

มารีโอ มอนตี (Mario Monti, เกิด 19 มีนาคม ค.ศ. 1943) อดีตนายกรัฐมนตรีอิตาลีและรัฐมนตรีว่าการกระทรวงเศรษฐกิจและการคลัง เขาเป็นนักเศรษฐศาสตร์และวุฒิสมาชิกตลอดชีวิต เขาเป็นกรรมาธิการยุโรปตั้งแต่ ค.ศ. 1995 ถึง 2004 โดยรับผิดชอบต่อตลาดและบริการภายใน, ภาษีศุลกากรและการเก็บภาษีตั้งแต่ ค.ศ. 1995 ถึง 1999 จากนั้นเป็นกรรมาธิการส่งเสริมการแข่งขันตั้งแต่ ค.ศ. 1999 ถึง 2004 เขายังเป็นอธิการบดีของมหาวิทยาลัยบอกโกนี เขาได้รับแต่งตั้งเป็นวุฒิสมาชิกตลอดชีวิตในวุฒิสภาอิตาลีเมื่อวันที่ 9 พฤศจิกายน ค.ศ. 2011 และไม่นานหลังจากนั้น ได้รับเชิญจากประธานาธิบดีนาโปลีตาโนให้นำรัฐบาลใหม่ในอิตาลีหลังซิลวีโอ แบร์ลุสโกนีลาออก

**อ้างอิง**
หมวดหมู่:นายกรัฐมนตรีอิตาลี
หมวดหมู่:นักเศรษฐศาสตร์ชาวอิตาลี
หมวดหมู่:บุคคลจากแคว้นลอมบาร์เดีย
ลูกัส ปาปาดีโมส

ลูกัส ปาปาดีโมส
ลูกัส ปาปาดีโมส (Lucas Papademos, Λουκάς Παπαδήμος; เกิด 11 ตุลาคม ค.ศ. 1947) เป็นนักเศรษฐศาสตร์ชาวกรีกที่ดำรงตำแหน่งนายกรัฐมนตรีกรีซตั้งแต่วันที่ 11 พฤศจิกายน ค.ศ. 2011
ก่อนหน้านี้ เขาเคยเป็นผู้ว่าการธนาคารแห่งประเทศกรีซตั้งแต่ ค.ศ. 1994 ถึง 2002 และรองประธานธนาคารกลางยุโรปตั้งแต่ ค.ศ. 2002 ถึง 2010 เขายังเป็นศาสตราจารย์อาคันตุกะด้านนโยบายสาธารณะที่วิทยาลัยการปกครองเคนเนดีที่มหาวิทยาลัยฮาร์วาร์ด และเป็นนักวิชาการอาวุโสที่ศูนย์ศึกษาเศรษฐศาสตร์ที่มหาวิทยาลัยแฟรงเฟิร์ต

**อ้างอิง**

หมวดหมู่:นักเศรษฐศาสตร์ชาวกรีก
หมวดหมู่:นายกรัฐมนตรีกรีซ
หมวดหมู่:บุคคลจากเอเธนส์